แพรวนภา เหมาหมด กวาด 3 ทอง ยกเหล็กอีแกท
น้องแพรว แพรวนภา เคนจันทึก จอมพลังจากเทศบาลนครนครสวรรค์เหมาคนเดียว 3 เหรียญ ทอง รุ่นมากกว่า 75 กก. ประชาชน หญิง ส่วนพิทยา ตีบนอก และติณณภพ กันระวังภัย ไม่น้อยหน้า กวาดคนละ 3 เหรียญทองเช่นกัน ในรุ่น 105 กก. และมากกว่า 105 กก.ชาย ตามลำดับ ส่งท้ายศึก อีแกท ยกน้ำหนักนานาชาติ ประจำปี 2559 ขณะที่จอมพลัง ร.ร.กีฬาเทศบาลนครนครราชสีมารับรางวัลชนะเลิศคะแนนรวมทีมประชาชนหญิง-ชาย ครองถ้วยพระราชทานพระบาทสมเด็จพระเจ้าอยู่หัว,การแข่งขันอีแกท (EGAT) ยกน้ำหนักนานาชาติ ประจำปี 2559 ประเภทประชาชน ชิงถ้วยพระราชทาน พระบาทสมเด็จพระเจ้าอยู่หัว ครั้งที่ 14 และประเภทยุวชน ชิงถ้วยพระราชทาน สมเด็จพระเทพรัตนราชสุดาฯสยามบรมราชกุมารี ครั้งที่ 10 ระหว่างวันที่ 5-10 พ.ค.2559 ที่โรงยิมเนเซียม 2 สนามกีฬาเทศบาลนครนครราชสีมา อ.เมืองนครราชสีมา ล่าสุดเมื่อวันที่ 10 พ.ค. เป็นการชิงชัยวันสุดท้าย มี พล.ร.อ.ชุมพล ปัจจุสานนท์ องคมนตรี เป็นประธานในพิธีปิด,ส่วนผลการแข่งขันมีดังนี้ ประเภทประชาชน รุ่นมากกว่า 75 กก. หญิง ปรากฏว่า น้องแพรว แพรวนภา เคนจันทึก สังกัดเทศบาลนครนครสวรรค์ เอ จอมพลังสาวดีกรีทีมชาติไทย ที่เพิ่งคว้า 3 เหรียญทองแดง จากรายการยกน้ำหนักชิงชนะเลิศแห่งเอเชีย 2016 ที่กรุงทาซเคนท์ ประเทศอุซเบกิสถาน เมื่อปลายเดือน เม.ย.ที่ผ่านมา ทำผลงานได้สมราคาคว้าคนเดียว 3 เหรียญทอง จากท่าสแนตช์ 100 กก., คลีนแอนด์เจิร์ก 126 กก., น้ำหนักรวม 226 กก. ส่วนรุ่น 105 กก.ชาย พิทยา ตีบนอก สังกัดเทศบาลนครนครสวรรค์ ก็คว้า 3 เหรียญทองเช่นกัน จากท่าสแนตช์ 160 กก., คลีนแอนด์เจิร์ก 205 กก., น้ำหนักรวม 365 กก. ปิดท้ายด้วยรุ่นมากกว่า 105 กก. ติณณภพ กันระวังภัย จาก ร.ร.กีฬาเทศบาลนครนครราชสีมา คว้า 3 เหรียญทอง จากท่าสแนตช์ 145 กก., คลีนแอนด์เจิร์ก 175 กก., น้ำหนักรวม 320 กก.,สำหรับรางวัลคะแนนรวมทีมประชาชนหญิง-ชาย ได้ครองถ้วยพระราชทานพระบาทสมเด็จ พระเจ้าอยู่หัว ชนะเลิศ ได้แก่ ร.ร.กีฬาเทศบาลนครนครราชสีมา ส่วนรางวัลคะแนนรวมทีมประชาชนหญิง ชนะเลิศ ร.ร.กีฬาเทศบาลนครนครราชสีมา ด้านรางวัลคะแนนรวมทีมประชาชนชาย ชนะเลิศ เทศบาลนครนครสวรรค์ เอ ส่วนรางวัลนักกีฬายอดเยี่ยมหญิง ได้แก่ น.ส.ธัญญ่า สุขเจริญ รุ่น 48 กก. จาก ร.ร.กีฬาเทศบาลนครนครราชสีมา ทำลายสถิติท่าคลีนแอนด์เจิร์ก สถิติเดิม 109 กก. สถิติใหม่ 110 กก., รางวัลนักกีฬายอดเยี่ยมชาย ได้แก่ นายศรัท สุมประดิษฐ รุ่น 94 กก. จากเทศบาลนครนครสวรรค์ ทำลายสถิติท่าสแนตช์ สถิติเดิม 170 กก. สถิติใหม่ 171 กก. ส่วนรางวัลผู้ฝึกสอนยอดเยี่ยมทีมประชาชนหญิง น.ส.ธันยากร ทองคา จาก ร.ร.กีฬาเทศบาลนครนครราชสีมา ผลงาน 15 เหรียญทอง และ 6 เหรียญเงิน และรางวัลผู้ฝึกสอนยอดเยี่ยมทีมประชาชนชาย นายปฏิภาณ มนทาทอง จากสโมสรเทศบาลนครนครสวรรค์ ผลงาน 12 เหรียญทอง 8 เหรียญเงิน และ 3 เหรียญทองแดง
น้องแพรว แพรวนภา เคนจันทึก จอมพลังจากเทศบาลนครนครสวรรค์เหมาคนเดียว 3 เหรียญ ทอง รุ่นมากกว่า 75 กก. ประชาชน หญิง ส่งท้ายศึก อีแกท ยกน้ำหนักนานาชาติ ประจำปี 2559 ขณะที่จอมพลัง ร.ร.กีฬาเทศบาลนครนครราชสีมา
อีแกท (EGAT),ยกน้ำหนักนานาชาติ ประจำปี 2559,ประเภทประชาชน,แพรวนภา เคนจันทึก,ข่าว,ข่าวกีฬา,ไทยรัฐออนไลน์